पाएं अपने शहर की ताज़ा ख़बरें और फ्री ई-पेपरडाउनलोड करें
जशपुर जिले के जरूरतमंद मरीजों और गंभीर मरीजों के लिए स्वस्थ डिजिटल हेल्थ फाउंडेशन बैंगलोर के 40 नग आक्सीजन कंसंट्रेटर मशीन भेजे गए हैं। इसकी लागत करीब 24 लाख रुपए है। बैंगलोर के हेल्थ फाउंडेशन द्वारा जिले के गरीब ग्रामीणों के स्वास्थ्य सुविधा काे देखते हुए यह मशीनें दी गई है।
जिले को प्राप्त आक्सीजन कंसंट्रेटर को 5 नग कोविड केयर सेंटर लाइवलीहुड कालेज, 5 आदर्श विद्यालय कोविड केयर सेंटर, 5 कुनकुरी कोविड केयर सेंटर , 5 तपकरा कोविड केयर सेंटर, 5 दुलदुला कोविड केयर सेन्टर और कोतबा 5 नए स्थापित कोविड केयर सेंटर और 5 लोदाम कोविड केयर सेंटर में लगाए जा रहे हैं। एक आक्सीजन कंसंट्रेटर की लागत लगभग 60 हजार रुपए है। उल्लेखनीय है कि इससे पूर्व भी खनिज न्याय निधि मद से जिले के प्रभारी मंत्री अमरजीत भगत के प्रयास से 80 आक्सीजन कंसंट्रेटर खरीदी की गई है और जशपुर जिले के विभिन्न विकास खंड में भेजा गया है। वर्तमान में गंभीर मरीजों को इसकी सुविधा दी जा रही है।
एक सप्ताह में लैब स्थापित करने के निर्देश
कलेक्टर महादेव कावरे ने बुधवार को जशपुर विकास खंड के डोड़काचौरा के पास बनाए नया साइंस लैब में बनाए जा रहे वायरोलॉजी लैब का निरीक्षण किया और उन्होंने कार्य को गंभीरता से लेते हुए समय सीमा में पूर्ण करने के निर्देश दिए हैं। वायरोलॉजी लैब का कार्य इसी सप्ताह पूरा करने का निर्देश दिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn